ועדת החוקה, חוק ומשפט, כנסת 16, פרוטוקול מספר 311, 2004-10-25 10:00

מיכאל איתן: תקנות הוצאה לפועל ( תיקון מס'), התשס"ה-2004.

מיכאל איתן: בתוקף סמכותי לפי סעיפים 81א1(ז) ו-(88) לחוק ההוצאה לפועל, התשכ"ז-1967 ( להלן – החוק), וסעיף 108 לחוק בתי המשפט (נוסח משולב), התשמ"ד-1984, ובאישור ועדת החוקה, חוק ומשפט של הכנסת, אני מתקין תקנות אלה: תיקון תקנה 12א 1.

מיכאל איתן: בתקנה 12א(ה)(4) לתקנתו ההוצאה לפועל, התש"ם-1979 (להלן – התקנות העיקריות), אחרי "לביצוע שטר" יבוא "או תביעה על סכום קצוב".

מיכאל איתן: הוספת פרק ט1 2.

מיכאל איתן: אחרי תקנה 109 לתקנות העיקריות, יבוא: "פרק ט1 ביצוע תביעה על סכום קצוב.

מיכאל איתן: משלוח התראה טרם בקשה לביצוע תביעה על סכום קצוב 109א התראה בדבר כוונה להגיש בקשה לביצוע תביעה על סכום קצוב לפי סעיף 81א1 לחוק (להלן – בקשה לביצוע תביעה) תכלול באופן בולט את האמור בנוסח ההתראה שבתוספת (להלן - נוסח ההתראה) ותפרט את סכום התביעה, את העובדות העיקריות המוות את עילת התביעה, לרבות פרטי החוזה, ההתחייבות או החיקוק שמכוחם נוצרה, ואת מועד התהוותה.

מיכאל איתן: 109ב (א) בקשה לביצוע תביעה תהא ערוכה לפי טופס 19א שבתוספת.

מיכאל איתן: (ב) על אף האמור בתקנה 15(א), התנגדו, בקשה להארכת מועד להגשת התנגדות או בקשה או תגובה לבקשה בעניין בקשה לביצוע תביעה מהסוגים עליהם יודיע שר המשפטים בהודעה שתפורסם ברשומות, יהיה הנתבע רשאי להגיש ללשכה שליד בית המשפט שאליו ניתן היה להגיש את הבקשה לביצוע התביעה כתובענה לפי תקנות סדר הדין, אלמלא הוגשה ישירות לביצוע בהוצאה לפועל, לפי הוראות סעיף 81א1 לחוק (להלן (לשכת ההגשה).

לאה מקובר: יש לנו בעיה מיחשובית.

אבישי פדצור: יש בעיה עם ההגשה מרחוק, כי לפי איך שמערכת המחשוב פועלת היום אין זרימת מידע מלאה בין לשכה ללשכה.

אבישי פדצור: לכל לשכה ולשכה יש מערכת מחשוב אוטונומית.

אבישי פדצור: ההתנגדות שתוגש בלשכה מסויימת, לא תוכל לעבור באופן ממוחשב ללשכה אחרת.

מיכאל איתן: איך הסכמתם לדבר כזה?

אבישי פדצור: אם תסתכל בפרוטוקול תראה שצעקנו נגד.

מיכאל איתן: איך הסכמתם שיהיו מערכות שונות לכל לשכה ולשכה?

דוד שוומיר: זה משנת 1989.

מיכאל איתן: הגיע הזמן לשנות את זה.

לאה מקובר: בתי המשפט עובדים על מערכת חדשה, כשההוצאה לפועל כלולה בתוכה.

דוד שווימר: רק במערכת החדשה כולם יעבדו תחת יחידה אחת.

מיכאל איתן: תסביר לי מה הבעיה.

דוד שווימר: יצטרכו להעביר בצורה ידנית ללשכה המתאימה.

מיכאל איתן: למה לא תוכל להעביר דרך המחשב?

דוד שווימר: כי אין לי קשר בין הלשכות.

דוד שווימר: ככה זה נבנה.

דוד שווימר: כל לשכת הוצאה לפועל מנוהלת בשלב עצמאי משלה, ללא קשר ישיר בין הלשכות.

מיכאל איתן: אפשר בתוך המערכת המיחשובית לסדר איזה שהוא פטנט שיעביר לאן שצריך להעביר.

דוד שווימר: זה כבר סיפור של מאות שעות עבודה.

אפרת רוזן: לפי הכללים של ההוצאה לפועל, צריך להגיש בקשות לביצוע תביעה איפה שהתובע רוצה.

אפרת רוזן: בחוק הזה לא רצינו לפגוע בנתבע.

אפרת רוזן: בפרוטוקולים של חקיקת החוק קבענו במפורש שנלך לקראת הנתבע כך שהוא יוכל להגיש לפי הכללים של סדר דין אזרחי.

אפרת רוזן: עשינו כך שבכל המקרים התובע יוכל להגיש איפה שהוא רוצה.

אפרת רוזן: באותם 3% או 5% של המקרים שהנתבע ירצה להגיש התנגדות, הוא יוכל לבחור להגיש את זה במקום אחר.

אפרת רוזן: מדובר באחוז מאוד מצומצם של מקרים.

ליאור שפירא: אנחנו מדברים על אחוז או שניים שמגישים התנגדויות.

מיכאל איתן: כמה זה?

דוד שווימר: זה אבסורד שבשביל האחוז הקטן הזה נשקיע במערכת הנוכחית עבודה עצומה.

מיכאל איתן: אתם לא תשקיעו, אתם תאלתרו משהו.

לאה מקובר: השאלה באיזה כמויות מדובר.

אריה כהן: מקסימום 2000 תיקים.

מיכאל איתן: אתם צריכים להיערך.

מיכאל איתן: אתם צריכים למצוא פתרון.

מיכאל איתן: לפעמים אומרים שהכורח מוליד את הפתרונות הכי טובים.

מיכאל איתן: אולי תוכלו למצוא פתרון ייחודי, שיוכל לקשר בין מערכות.

מיכאל איתן: נתבע שהגיש בקשה או תגובה לבקשה כאמור יפרט בה את הטעמים בגינם לשכת ההוצאה לפועל אליה הוגשה הבקשה או התגובה היא המוסמכת לפי תקנה זו.

דלית זמיר: חשוב להדגיש שהוא רשאי להגיש את זה או ללשכה אליה הוגשה הבקשה, או ללשכת ההגשה.

מיכאל איתן: (ג)

מיכאל איתן: נקבע דיון במעמד הצדדים בבקשה או בתגובה לבקשה שהוגשו ללשכת ההגשה כאמור בתקנת משנה (ב) – ייערך הדיון בלשכת ההגשה(ד) מלבד האמור בתקנות משנה (ב) ו(ג) תבוצע הבקשה לביצוע תביעה בלשכה אליה הוגשה על ידי התובע.

מיכאל איתן: 109 ג.

מיכאל איתן: אלה הפרטים שתכיל הבקשה לביצוע התביעה: (1) שמו, מספר זהותו ומקום מגוריו של המבקש ומען להמצאת מסמכים; (2) שמו, מספר זהותו ומקום מגוריו של הנתבע; (3) העובדה שהמבקש או הנתבע הוא קטין, פסול דין או תאגיד, אם הדבר הוא כך; (4) הסכום שיש לפרוע על פי הבקשה לביצוע התביעה תוך פירוט קרן החוב והמועד בו היתה אמורה להפרע או נדרש פרעונה, הפרשי ההצמדה ואופן חישוב הריבית בגינה.

מיכאל איתן: 109ד הבקשה לביצוע תביעה תוגש בעותק אחד בצירוף (1) כתב התביעה, ערוך פי הנדרש בסימן ב' לפרק ג' של תקנות סדר הדין, בשינויים המחוייבים; (2) כל המסמך התומך בתביעה, לרבות העתק הראיה בכתב כאמור בסעיף 81א1 (א)(1); (3) העתק מההתראה ואישור על משלוחה בדואר רשום לחייב; (4) העתק תשובת החייב להתראה – אם השיב לה; (5) היה המבקש מיוצג על ידי עורך דין – יפוי הכוח של עורך הדין, שעורך הדין הורשה בו להוצאה לפועל ולגביית כספים; הופקד יפוי הכוח בבית המשפט או בלשכה, יצויין בבקשה שם בית המשפט או הלשכה ומספר התיק שבו הופקד יפוי הכוח, לפי הענין; היה המבקש מיוצג על ידי עורך דין לפי יפוי כוח כללי, יצא המבקש ידי חובתו אם צירף העתק של יפוי הכוח, מאושר בידי עורך דין.

מיכאל איתן: הגשה ממוכנת 109ה (א) מבקש רשאי להגיש בקשה לביצוע תביעה לפי הוראות פרק זה בדרך ממוכנת, וזאת בכפוף להוראות תקנה זו.

מיכאל איתן: (ב) מנהל בתי המשפט יפרסם ברשומות ובאתר האינטרנט של מערכת בתי המשפט הודעה בדבר לשכות שקבע שניתן להגיש בהן בקשות לביצוע תביעה בדרך ממוכנת (ג) לא תקובל בקשה לביצוע תביעה בדרך ממוכנת אלא אם עמד המבקש בדרישות שקבע מנהל בתי המשפט ביחס לתוכנה או לחומרה לשם הגשה בדרך ממוכנת, לרבות דרכי הגשה והמצאה ממוכנות (להלן – הדרישות) ואם נתן ללשכת ההוצאה לפועל הרשאה מראש לחייב את חשבון הבנק שלו בתשלומים ללשכת ההוצאה לפועל עבור הגשת הבקשה וביצועה או הפקיד סכום כסף לכיסוי והאגרות וההוצאות הצפויות בהתאם להוראת המוציא לפועל; הדרישות יפורסמו באתר האינטרנט של מערכת בתי המשפט.

מיכאל איתן: (ד) מבלי לגרוע מהאמור בתקנת משנה (ג), רשאי מנהל בתי המשפט להורות שלא תקובל בקשה לביצוע תביעה בדרך ממוכנת, לרבות ממגיש מסויים או בעניין מסיים, אם מצא הצדקה לכך בנסיבות העניין.

מיכאל איתן: (ה) מבקש שהגיש בקשה לביצוע תביעה בדרך ממוכנת ישמור את המסמכים והנספחים שעליהם נסמכת הבקשה לביצוע התביעה לפחות למשך התקופה הנקובה בפרט 2(ב)(6) בתוספת לתקנות הארכיונים (שמירתם וביעורים של תיקי בתי משפט ובתי דין דתיים), התמ"ו-1986.

דלית זמיר: פה ביקשו שבמקום שזה יהיה קבוע בתקנה שקובעת הוראה פוזיטיבית, שהוא יצרף התחייבות לשמור את הדברים.

דלית זמיר: בהתאם לזה גם עשינו תיקון של טופס פתיחת ההליך.

מיכאל איתן: (ו) ראש ההוצאה לפועל רשאי, בכל עת, במהלך התקופה האמורה בתקנה משנה (ה) להורות למבקש להמציא או להציג למוציא לפועל את המסמכים והנספחים שעליהם נסמכת הבקשה לביצוע.

מיכאל איתן: אזהרה והמצאתה 109ו.

מיכאל איתן: (א) בתכוף לאחר הגשת הבקשה לביצוע תביעה, ימציא המוציא לפועל לנתבע אזהרה לפי סעיף 81א1(ה) לחוק, ערוכה לפי טופס 19ג שבתוספת בצירוף העתק מהמסמכים הנקובים בתקנה 109 ד(1) ו-(2); (ב) היה המבקש מיוצג על ידי עורך דין יעביר המוציא לפועל את האזהרה לעורך הדין המייצג כדי שיציאה לנתבע בדרך שנקבעה בסעיף 7 לחוק בצירוף העתק מהמסמכים הנקובים בתקנה 109ד(1) ו-(2); הוראות תקנה 24א לא יחולו על המצאה לפי תקנת משנה זו.

מיכאל איתן: מה זה תקנה 24א?

אבישי פדצור: תקנה 24א לתקנות ההוצאה לפועל קובעת חובה על המבקש להמציא כתבי בית דין בדואר רשום עם אישור מסירה לפני שהוא ממציא אותם באמצעות שליח.

אבישי פדצור: פה ניסו לשנות את ההסדר הנורמטיבי, ולאפשר לעורך הדין להמציא את זה בעצמו.

אבישי פדצור: היו"ר מיכאל איתן העברה בגין אי קיום תנאים 109ז (א) החליט ראש ההוצאה פועל על העברת התביעה לבית המשפט לפי סעיף 81א1(ו), יועברו הבקשה לביצוע תביעה וכל המצורפים אליה לבית המשפט שליד הלשכה שאליה הוגש או לבית המשפט שליד לשכת ההגשה, אם הוגשה ללשכה זו בקשה או תגובה כאמור בתקנה 109ב(ב); הודעה על ההעברה כאמור תימסר למבקש, ואם הומצאה אזהרה לנתבע, גם לנתבע.

דלית זמיר: אנחנו נוסיף את המילים "שאליה הוגשה הבקשה לביצוע תביעה" אחרי המילה "אליה", ואת המילים "לפי העניין" אחרי המילים "בתקנה 109ב(ב)".

מיכאל איתן: (ב) הועברה בקשה לביצוע תביעה לבית המשפט יודיע המבקש לבית המשפט, תוך 30 ימים, אם ברצונו להמשיך בבירור התביעה בבתי המשפט.

מיכאל איתן: (ג) הודיע המבקש, כי ברצונו להמשיך את ההליכים כאמור, יצרף להודעתו טופס כאמור בתקנה 7א לתקנות סדר הדין ויראו את כתב התביעה, שצורף לבקשה לביצוע התביעה, על המצורפים לו, כאילו נמסר לבית המשפט כאמור בתקנה 8 לתקנתו סדר הדין במועד מסירת ההודעה כאמור.

מיכאל איתן: (ד) לא מסר המבקש הודעה כאמור בתקנת משנה (ב) הוא הודיע, כי אין ברצונו להמשיך בבירור התביעה בבית המשפט, תמחק התביעה.

מיכאל איתן: 109ח (א) התנגדות לביצוע תביעה לפי סעיף 81א1(ד) לחוק תהא ערוכה לפי טופס 19ב שבתוספת, והיא תוגש ללשכה אליה הוגשה הבקשה לביצוע התביעה או לשכת ההגשה, לפי בחירת המתנגד, ויפורטו בה שמם ומענם של המתנגד ושל המבקש, מספר תיק ההוצאה לפועל, נימוקי ההתנגדות, הסכום שלגביו מוגש ההתנגדות, שם עורך דינו של המתנגד, אם אינו טוען לעצמו, מענו להמצאת המסמכים ופירוט הטעמים שבגינם לשכת ההוצאה לפועל אליה הוגש ההתנגדות היא המוסמכת לפי תקנה 109ב(ב) (להלן – כתב ההתנגדות).

מיכאל איתן: (ב) כתב ההתנגדות יוגש בצירוף - (1) תצהיר בעותק אחד לאימות העובדות הכלולות בו; (2) עותק או העתק, לרבות צילומי מכל מסמך שעליו מסתמך המתנגד; (3) עותק או העתק, לרבות צילומי, של כתב ההתנגדות ושל המצורפים אליו, במספר מספיק להמצאה לכל המבקשים; (4) היה המתנגד מיוצג על ידי עורך דין – יפוי הכוח של עורך הדין; הופקד יפוי הכוח בבית המשפט או בלשכה, יצויין שם בית המשפט או הלשכה ומספר התיק שבו הופקד יפוי הכוח, לפי הענין; היה המתנגד מיוצג על ידי עורך דין לפי יפוי כוח כללי, יצא המתנגד ידי חובתו אם צירף העתק של יפוי הכוח, מאושר בידי עורך דין.

מיכאל איתן: העברת הדיון לבית המשפט 109ט (א) עוכב ביצוע הבקשה לביצוע התביעה נגד המתנגד לפי סעיף 81א(ד)(2) לחוק, יועברו הבקשה לביצוע תביעה, כתב ההתנגדות וכל המצורפים אליהם לבית המשפט שליד הלשכה אליה הוגשה ההתנגדות.

מיכאל איתן: (ב) משהועברו לבית המשפט הבקשה לביצוע תביעה וכתב ההתנגדות כאמור בתקנת משנה (א) יהא דינו של כתב התביעה שצורף לבקשה לביצוע התביעה, על המצורפים לו, ככתב תביעה לפי סדר דין מקוצר; בית המשפט ימציא למבקש עותק אחד של כתב ההתנגדות ושל המצורפים אליו לפי תקנה 109ח(ב)(1) ו(2).

מיכאל איתן: (ג) החליט בית המפשט לדחות את ההתנגדות, כולה או מקצתה, או נתן פסק דין לטובת מבקש הביצוע לאחר שניתנה רשות להתגונן, תמשיך לשכת ההוצאה לפועל, לפי בקשתו של המבקש, בהליכי ביצוע בהתאם להחלטה או לפסק הדין; ההליכים יימשכו בתיק ובלשכה שבהם הוגשה הבקשה לביצוע התביעה.

מיכאל איתן: 109יא הארכת מועד להגשת ההתנגדות (א) בקשה להארכת מועד להגשת ההתנגדות האמורה בתקנה 109ח תוגש ללשכת ההגשה בדרך המרצה ותועבר לבית המשפט שלידה; הבקשה תהיה ערוכה לפי טופס 19ב שבתוספת, בשינויים המחוייבים.

מיכאל איתן: (ב) בית משפט שהועברה אליו בקשה להארכת מועד כאמור בתקנות משנה (א) רשאי, מטעמים מיוחדים שיירשמו, לעכב את הליכי ההוצאה לפועל או חלק מהם, אם הוגשה לו בקשה על כך ואף בטרם החליט בבקשה להארכת המועד.

אבישי פדצור: צריך להוריד את הסייפה של ההתנגדות בסעיף קטן (ב).

מיכאל איתן: אישור בדבר פרטי הנתבע 109יא (א) לא יוחל בביצוע תביעה על סכום קצוב אלא אם כן המציא המבקש לתיק אישור בדבר פרטי החייב, כהגדרתו בתקנה 1, ביחס לנתבע, או אם אישר המוציא לפועל להתחיל בביצוע התביעה לאחר שראה, כי הבקשה מוגשת כנגד נתבע שאין חובה על פי דין לרשות את פרטיו במרשם;

חני אבירם: ביצוע תביעה מוגדר כפתיחת ההליך.

חני אבירם: הכוונה היתה שלא יתחילו להינקט פעולות של הוצאה לפועל.

חני אבירם: ביצוע תביעה זאת לא ההגדרה הנכונה לעניין הזה.

חני אבירם: אם אדם מגיש תביעה בבית המשפט הוא לא צריך לצרף פרטי מרשם.

אבישי פדצור: אבל בהוצאה לפועל כן.

חני אבירם: רק כשאתה פותח הליך לגביית חוב בהוצאה לפועל.

אבישי פדצור: הכוונה של תקנות שירות נתוני אשראי היתה לוודא שעצם מאגר המידע של התיקים הפתוחים, בין אם ננקטו בהם הליכים ובין אם לאו, אכן..

אבישי פדצור: ההתנייה היא בשלב פתיחת התיק של צירוף האישור, לא לפני נקיטת ההליכים.

דלית זמיר: בתקנות הכלליות עשינו תיקון שמחייב שלכל תיק הוצאה לפועל יהיה אישור בדבר פרטי חייב.

דלית זמיר: התיקון הזה נכנס בעיקר על ידי חוק נתוני אשראי, כי היום יכולים לפרסם את הנתונים על תיקי הוצאה לפועל פתוחים.

דלית זמיר: מכיוון שבעניין הזה לא יהיה הבדל בין התיק הזה לתיק הוצאה לפועל אחר, אנחנו צריכים לוודא שהבן אדם שהוחתם שמו זה האדם הנכון.

חני אבירם: יכול להיות שצריך לעשות התאמה.

חני אבירם: זה שיצא חוק נתוני אשראי זה בסדר, אבל חוק נתוני אשראי כשהוא נחקק התייחס למצב של פתיחת תיקים בהוצאה לפועל.

חני אבירם: תיקי הוצאה לפועל אלה תיקים לביצוע של פסק דין או לביצוע של משכנתאות או משכונים.

חני אבירם: עדיין יש הבדל, כי פה מדובר בהליך של תביעה.

חני אבירם: כאן מדובר בהליך שאמור להחליף הליך של הגשת תביעה בבית המשפט.

חני אבירם: הנושא של צירוף פרטי מרשם לכל פתיחת תיק הוא עניין שיש בו נטל כספי ופרוצדוראלי על מי שהגיש בקשות .

מיכאל איתן: הם אומרים כאן שזה קבוע.

מיכאל איתן: יש פה פטור, לא?

חני אבירם: הגשת בקשה לביצוע תביעה על סכום קצוב היא כמו הגשת תביעה לבית משפט.

חני אבירם: בשלב השני יש פתיחת תיק הוצאה פועל, שזה בעצם נקיטת הליכי גבייה.

אריה כהן: לא יתכן שנתחיל הליכים כנגד מישהו ובסוף יתברר שזה לא האדם הנכון.

אריה כהן: מלכתחילה בתיקון של התקנה לפי חוק שירות נתוני אשראי כולם מצליחים להביא את הפרטים.

אריה כהן: אין שום בעיה להביא מלכתחילה את הפרטים.

דלית זמיר: משרד הפנים לא נותן לכל אחד נתונים.

דלית זמיר: במקרה כזה, כשאין לך פסק דין, משרד הפנים לא ייתן לך את הנתונים.

דלית זמיר: גם לפי הנוסח הקיים לא דרשנו את זה עם פתיחת התיק, אלא אמרנו שרק כשהתיק ייפתח תוכל לבקש נתונים.

דלית זמיר: אמרנו שאנחנו לא נתחיל לבצע את ההליכים לפי הוצאה לפועל לפני שיש נתונים.

דלית זמיר: זה בהבדל מהדין הרגיל.

אריה כהן: את יכולה היום לגשת לרשות הדואר, למלא טופס.

אריה כהן: .

חני אבירם: ברגע שחלפה תקופת התנגדות עוברים לשלב של נקיטת הליכי הוצאה לפועל.

חני אבירם: מרגע זה ייכנס לתוקף הנושא של פרטי מרשם.

חני אבירם: הועלתה הצעה לפשט את ההליך הזה בלשכת ההוצאה לפועל.

מיכאל איתן: הוצאנו מכתבים בהתאם.

מיכאל איתן: משרד הפנים לא ענה לנו.

מיכאל איתן: מה פירוש הביטוי "לא יוכל בביצוע תביעה"?

חני אבירם: הגדרה של ביצוע תביעה לפי התקנות האלה זה עצם פתיחת ההליך.

מיכאל איתן: יש אבחנה בין פתיחת ההליך לביצוע תביעה?

מיכאל איתן: מה הם השלבים הראשונים של פתיחת התיק?

דלית זמיר: הוא הגיש את התביעה יחד עם המסמכים שאתה צריך לצרף, שבהם לא הכנסנו את האישור.

מיכאל איתן: כמה דברים יש עד לשלב בו את רואה לנגד עיניך את הצורך בהגשת הפרטים?

דלית זמיר: יש 30 יום.

מיכאל איתן: אין ויכוח מהותי, רק העניין של הניסוח.

אבישי פדצור: עד שלא מומצא לתיק אישור בדבר פרטי החייב לא יינקטו הליכים בתיק.

חני אבירם: פרק הזמן של ההתנגדות לא יכול לרוץ בינתיים?

חני אבירם: כשאתה נוקט במילים "עיכוב הליכים" אז יש עיכוב הליכים.

אבישי פדצור: יש הבדל בין עיכוב הליכים לעיכוב מועדים.

אבישי פדצור: מי שמכיר את ענפי ההוצאה לפועל יודע מה המשמעות של עיכוב הליכים.

מיכאל איתן: תמצאו פתרון.

מיכאל איתן: זה עניין של ניסוח.

מיכאל איתן: ליאור שפירא: אין הבדל בין הגשת תביעה בדרך הזאת להגשת ביצוע שטר.

מיכאל איתן: הגשה לביצוע שטר, שזה בדיוק אותה חיה, זה פסק דין מותנה עד שמישהו מגיש את ההתנגדות.

מיכאל איתן: שמענו שרק 2% מתנגדים.

מיכאל איתן: בשביל ה2% האלה כל לשכת ההוצאה לפועל תעמוד דום 30 יום עד שהיא תאסוף מכל ציבור עורכי הדין את האישורים על פרטי תעודת הזהות.

מיכאל איתן: הם יעכבו תיקים, הם יתחילו לעשות מיון מי הגיש בהתחלה ומי לא הגיש בהתחלה.

מיכאל איתן: זה סיפור שהם לא יצאו ממנו, גם אנחנו לא נצא ממנו.

דלית זמיר: משרד הפנים אמר לי שהוא לא ייתן את הנתונים אם אין איזה שהוא מסמך שיוצר קשר בין התובע לנתבע.

אריה כהן: תיכנסי לאינטרנט ותוכלי לקבל.

חני אבירם: כמה עולה האישור הזה?

אריה כהן: פעם ראשונה הוא לא עולה, השני עולה 15 שקלים.

אריה כהן: אתה יכול ללכת היום לבנק הדואר ולקבל את הפרטים של האדם.

מיכאל איתן: למה לשכת ההוצאה לפועל לא מתחברת?

אריה כהן: סוכם בפעם שעברה שתטפל בנושא הזה.

אריה כהן: שלח לך עו"ד דני וקס מכתב תזכורת.

חני אבירם: מדובר על בין 10 שקלים ל-70 שקלים לכל חייב.

חני אבירם: זאת תוספת עלות מיותרת בשלב של פתיחת התיק.

מיכאל איתן: אנחנו נזמין לישיבה קצרה גורמים אחרים במשרד הפנים.

מיכאל איתן: 109יב ביחס לנתבע לפי סעיף 81א1 לחוק יעמדו התקופות להתייצבות לחקירת יכולת לפי סעיף 7 (א1) לחוק ולבקשת חייב לצו תשלומים לפי סעיף 7א לחוק על 30 ימים מיום המצאת האזהרה לנתבע.

מיכאל איתן: תיקון תקנה 127 3.

מיכאל איתן: בתקנה 127(1) לתקנות העיקריות, במקום "פסק דין או שטר" יבוא "פסק דין, שטר או תביעה על סכום קצוב".

חני אבירם: כשאתה מגיש היום תביעה בבית משפט ומגיע לפשרה לפני סיום ההליך, אתה יכול לקבל החזר של האגרה.

חני אבירם: בכמויות שאנחנו מגישים יש לזה משמעות כספית נכבדה.

חני אבירם: כמובן שיש לזה משמעות כספית על החייבים, כי מה שאנחנו משלמים מועמס על החייבים.

חני אבירם: חלק ניכר ממטרת החקיקה היה להקל את נטל התשלומים על החייבים.

חני אבירם: זה מביא אותי להזכיר את הנושא של שכר טירחת עורכי הדין.

חני אבירם: הבנתי שלשכת עורכי הדין הולכת להשאיר את שכר הטירחה כפי שהיה.

ליאור שפירא: המועצה החליטה.

ליאור שפירא: תיקנו את שכר הטירחה המינמאלי של לשכת עורכי הדין שיתאים לתביעות האלו.

ליאור שפירא: .

חני אבירם: מה המשמעות של זה?

ליאור שפירא: שזה דומה לבקשה לביצוע שטר.

ליאור שפירא: החייב ישלם פחות שכר טירחה.

חני אבירם: לא הייתי אומרת.

חני אבירם: מאחר ומכתב ההתראה הפך לחלק בלתי נפרד מההליך, היינו מבקשים שתיקבע אפשרות לחייב את החייב בהוצאות מכתב ההתראה.

חני אבירם: מכתבי התראה היום הם רשות.

חני אבירם: לפי ההליך הזה יש חובה לשלוח מכתב התראה בנוסח מסויים.

חני אבירם: זה מחייב גופים כמו בנקים לשלוח מכתב התראה בנוסחים הספציפיים האלה על ידי עורכי דין.

חני אבירם: יש לזה עלויות.

חני אבירם: החייב חייב לשאת בעלויות האלו.

ליאור שפירא: אין לכם את זה בהסכמים עם הבנקים?

חני אבירם: לפי הוראות בנק ישראל, מותר לנו לחייב חייב בהוצאות משפטיות אך ורק לפי פסיקת בית המשפט או פסיקת ראש ההוצאה לפועל.

חני אבירם: כל עוד ראש ההוצאה לפועל לא פוסק את ההוצאות שהן חלק מההליך, לא נוכל..

מיכאל איתן: אנחנו עקבנו אחרי מאזני הבנקים, ראינו שהם יוכלו לעמוד בעול הכספי הכבד הזה.

חני אבירם: אני לא חושבת שיש קשר בין הדברים.

חני אבירם: עדיין אני חושבת שכשאנשים מקבלים כסף מהבנק הם אמורים להחזיר אותו.

חני אבירם: לא נראה לי שיש קשר בין מאזני הבנקים לעלויות הגבייה.

חני אבירם: אם קובעים תקנות שמחייבות אותנו בביצוע של פעולות מסויימות.

חני אבירם: .

מיכאל איתן: אתם לא חייבים להגיש תביעה.

סימונה רוף: תיקון התקנות לא מתייחס רק לבנקים שמגישים תביעות, יש גם אזרחים שמגישים על סמך זה תביעות.

סימונה רוף: הם יחוייבו ללכת לעורך דין ולשלם שכר טירחה בגין אותו מכתב התראה.

ליאור שפירא: מה יקרה אם תשלחו מכתב התראה והחייב לא ישלם את שכר הטירחה של המכתב?

ליאור שפירא: האם צריך לתבוע אותו?

מיכאל איתן: הם לא יקבלו כסף.

אבישי פדצור: השאלה היא אם יש זכות בדין לקבל שכר טירחה עד המכתב הזה.

חני אבירם: אם אתה קובע בתקנות שאתה חייב לשלוח מכתב התראה.

חני אבירם: .

אבישי פדצור: זה 10 שקלים.

חני אבירם: זה לא 10 שקלים, כי בתעריף לשכת עורכי הדין זה מופיע.

חני אבירם: .

אבישי פדצור: אין שום חובה לשלוח את ההתראה הזאת, בטח כשהמחוקק כתב לכם בנוסח של ההתראה באמצעות עורך דין.

אבישי פדצור: אפשר לעשות את זה במשרד.

מיכאל איתן: אני בעד הגישה שלך.

מיכאל איתן: עושים להם תקרה בגובה שלא עולה על 10 שקלים.

מיכאל איתן: יש לי רושם שכבר היום גובים עבור מכתבי ההתראה האלה מבלי שאנשים יודעים.

אריה כהן: אני מתנגד לנושא.

אריה כהן: אם רוצים לפתוח, אז תפתחו את כל הנושא של שכר טירחה.

אריה כהן: לשכת עורכי הדין אמרה שזה מגולם בתוך שכר הטירחה.

אריה כהן: צריך להבין שכשמביאים את טופס הבקשה להוצאה לפועל אז מקבלים שכר טירחה באופן אוטומטי.

אריה כהן: הוא לא עשה שום דבר, הוא בסך הכל הביא טופס בקשה.

אריה כהן: החלק הזה גלום בפנים.

מיכאל איתן: ירדנו מזה.

מיכאל איתן: מה לגבי הניסוח שדיברנו עליו?

אבישי פדצור: יש פה ניסוח טנטטיבי שלי : "לא יינקטו הליכים לביצוע תביעה לסכום קצוב, אלא אם כן הציע המבקש לתיק אישור בדבר פרטי החייב.

מיכאל איתן: בסדר.

מיכאל איתן: הנוסח התקבל.

אבישי פדצור: יש החלטה למחוק את 109ה(ד).

ליאור שפירא: אני מתנגד למחוק את הסעיף הזה.

אריה כהן: גם אני מתנגד.

דלית זמיר: השאלה שעולה פה לדיון היא אם לא הענקנו להנהלת בתי המשפט סמכות רחבה מידי ובלי קריטריונים כדי לפסול הגשת בקשה.

מיכאל איתן: ניתן לזה תקופת מבחן.

מיכאל איתן: אם תהיה בעיה, אחר כך אפשר יהיה.

מיכאל איתן: .

מיכאל איתן: מי בעד התקנות?

מיכאל איתן: ה צ ב ע ה בעד - 2 נגד - 0 התקנות אושרו